Lakrisplante

Lakrisplanten er en erteblomstret plante som kan finnes i Spania, Hellas og Tyrkia. Av roten til planten kan det fremstilles en saft som brukes blant annet til å fremstille lakris og til å lindre bronkitt og mage- og tarmproblemer. 

Lakris gror for det meste i dype daler, i godt drenert jord, med full sol, og kan høstes inn om høsten, to til tre år etter planting.   

I dag fremstilles lakrisekstrakt ved koking av lakrisroten og ved deretter å fordampe bort det meste av vannet. Faktisk kommer navnet lakris (via det gammelfranske licoresse), fra det greske γλυκύρριζα (glukurrhiza), som betyr "søt rot", fra γλυκύς (glukus)"søt" og ῥίζα (rhiza), "rot". Lakrisekstrakt omsettes både i fast form og som sirup. Glycyrrhizin er en viktig del av lakris, et søtningsmiddel mellom 30 og 50 ganger så søtt som sukrose, som også har farmasøytiske effekter.

Referanser

Eksterne lenker 
 

 Lakrisplanten - artikkel fra forskning.no 23.5.02

Erteblomstfamilien
Røde blomster
Tradisjonell kinesisk medisin
Planter formelt beskrevet i 1753
Planter formelt beskrevet av Carl von Linné